Константин Петриґала

Константин Петриґала (*1888—†1955.), учитель, управитель школи у Руским Керестуре, маляр-аматер.

 Биоґрафия 

Константин Петриґала (Petrigalla) народзени 1888. року у валалє Варадка на Горнїци. Оцец Янош  и мац Сузана родз. Тарасар, по походзеню Лемкиня. У фамелиї були седмеро дзеци, синове Янош, Мирон, Петро и Константин и дзивки Маришка, Гелена и  Анушка. У своїм доме бешедовали по карпато-руски и були виховани у руским духу.

Константин ше вишколовал за учителя. 

До Руского Керестура Константин Петриґала ше преселєл зоз Горнїци 1909. року. Пришол до валалу дзе уж жила його шестра  Гелена од. Поливка. За стаємного учителя Константин Петриґала бул поставени аж 22. фебруара 1911. року.Янко Рамач, „Державна школа (1899-1919)ˮ, Школа у Руским Керестуре (1753-1918), Грекокатолїцка  парохия св. Петра и Павла, Нови Сад, 1995. б. 120.

У Першей шветовей войни Константин Петриґала бул на Сиверним  фронту. 
Константин Петриґала бул у малженстве зоз  учительку Веруну родз. ГардиЯнко Рамач, „Державна школа (1899-1919)ˮ, Школа у Руским Керестуре (1753-1918), Грекокатолїцка  парохия св. Петра и Павла, Нови Сад, 1995. б. 120.. Мали штверо дзеци: Андрий-Банди (1914-1990), умар у Кливленду, Огайо, Єлена (1916-2010), умарла у Новим Садзе, Дюра (1918-1986), умар у Варену, Огайо и Олґа (1919-1987) умарла у Новим Садзе. Його супруга Веруна  умарла  1920. року и вон остал ґдовец зоз штверима малима дзецми хтори допатрала його мац Сузана.алт=Константин Петриґала зоз дзецми, друга класа |мини|407x407п|Константин Петриґала зоз дзецми, друга класа|левоКонстантин Петриґала бул учитель (єден час и управитель школи) у Руским Керестуре. Бул правдиви народни учитель барз широких попатрункох и розличних интересованьох, участвовал у електрификациї валала, руководзел зоз першим кином  у валалє,  бул вожач єдного з перши путнїцких автомобилох у валалєТамаш, др Юлиян, „1932. рокуˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 210., направел макету залївней систему на керестурских польох, та, медзи иншим, и мальовал. У церкви у Руским Керестуре ше находзи його малюнок „Цеховска застава”.

Константин Петриґала умар 1955. року у Руским Керестуре. Поховани бул у крипти на теметове ґу його мацери Сузани Петриґала родз. Тарасар.   

 Ґалерия 

 Литература 

 Янко Рамач, Школа у Руским Керестуре (1753-1918), Грекокатолїцка  парохия св. Петра и Павла, Нови Сад, 1995. б. 120
 Тамаш, др Юлиян, „Учителє у школи у Руским Керестуре 1753-1941 ˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 413 .
 Ґрупа авторох, „Константин Петриґала, маляр аматерˮ, Подобова творчосц Руснацох, - Дружтво за руски язик, литературу и културу, Нови Сад, 2003, б.
 Тамаш, др Юлиян, „1920. рокуˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 178.
 Тамаш, др Юлиян, „1930. рокуˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 205.

 Вонкашнї вязи 

 История школи, Основна и штредня школа зоз домом школярох Петро Кузмяк Руски Керестур, вебсайт школи, наслов Державна школа 1899-1918. (список учительох).

 Референци 

Катеґория:Руснаци у Сербиї
Катеґория:Учителє
Катеґория:Директоре школи у Руским Керестуре
Катеґория:Народзени 1888
Катеґория:Умарли 1955
Катеґория:Маляре